**Uddannelsesplan 2. Praktikniveau Skjoldhøjskolen**

*Ifølge § 13.2 jf. BEK nr. 231 af 08/03/2013 er praktikskolerne forpligtet på at udarbejde en uddannelsesplan for det pågældende praktikniveau i overensstemmelse med kompetencebeskrivelsen for dette niveau. Professionshøjskolen skal godkende uddannelsesplanen.*

*Uddannelsesplanen er et uddannelses-didaktisk dokument, dvs. et dokument, hvor skolen beskriver hvorledes den vil organisere de studerendes praktikstudie med henblik på at de studerende tilegner sig de kompetencemål, der gælder for praktikniveauet.*

*Derved understreger uddannelsesplanen forståelsen af skolen som et uddannelsessted, hvor studerende uddannes i faget praktik.*

*Den godkendte uddannelsesplan lægges på skolens hjemmeside og uddeles af skolen til de studerende på besøgsdagene sammen med den studerendes arbejdsplan.*

# 1 Kultur og særkende som uddannelsessted

Skjoldhøjskolen ligger ved et større parcel- og rækkehuskvarter kaldet Skjoldhøjparken. Skjoldhøjparken ligger i Tilst-området i den vestlige del af Århus kommune - ca. 8 km fra Århus centrum.

 Skjoldhøjskolen blev indviet i oktober 1974 og var dengang kun med 90 elever og 6 lærere i alt. I begyndelsen af 1980’erne, hvor Skjoldhøjparken især var beboet af børnefamilier, var elevtallet helt oppe på over 800, men ligger i dag på cirka 400 elever.

 **Ledelsesstruktur**

Ledelsen sikrer at skolens organisering, den faglige udvikling og ånden på skolen understøtter Skjoldhøjskolens vision og målsætninger som er beskrevet i Hvidbogen. (Kan læses på skolens hjemmeside [www.skjoldhojskolen.dk](http://www.skjoldhojskolen.dk))

Der er i ledelsen fokus på, at der i organisationen opbygges social kapital, og der er fokus på at skabe dialog, mening og oplevelsen af retfærdighed.

Ledelsen er tæt på den daglige undervisning og aktiviteter, og er tydelige i at skabe retning og mål. Der arbejdes med ledelse tæt på og derfor vil man kunne finde en leder tilknyttet hvert team. Ledelsen følger op på de formulerede mål og intervenerer i det omfang det er nødvendigt.

Skjoldhøjskolens ledelsesteam består af:

* Skoleleder, Lars Kjems, har det overordnede ansvar for den samlede skole og den tilhørende kompetence.
* viceskoleleder, Hanne Lund, er ansvarlig for skolens ressourcecenter, som bl.a. er sparring i forhold til udvikling af undervisningen, resultater og trivsel. Den pædagogiske leder er også ansvarlig for praktikken.
* Administrativ leder, Frank Nørskov, er nærmeste leder for det teknisk/administrative personale og leder af skolens administration.
* SFO-leder, Ole Gregersen, er nærmeste leder for de fritidspædagogiske medarbejder.
* Afdelingsmøde for specialklasserne, Bente Sørensen

 **Skolens organisering**

Med implementering af den nye skolereform, har vi valgt at opdele skolen i 3 større teams med en leder tilknyttet. Der arbejdes således i større pædagogiske team med fælles ansvar for flere klasser/årgange - i stedet for klasseteam. Teamet sparrer jævnligt med ledelsen og vejledere.

De 3 teams består af aldersopdelte klasser med mulighed for holddeling.

Indskolingsteamet omfatter 0.-2- klasse og har Ole i spidsen.

Mellemtrinnet omfatter 3.-5. klasse og har Hanne i spidsen.

Udskolingen omfatter 6. -9. klasse og har Lars i spidsen.

Det pædagogiske team er omdrejningspunktet for planlægningen. Lærerne, pædagogerne, pædagogmedhjælperne skal så vidt muligt have deres undervisningstimer/understøttende undervisningstimer i teamet. Alle lærer og pædagoger omkring et team er kontaktperson for en gruppe elever og er forpligtet til at holde samtaler med eleverne og kontakten til hjemmet.

Skolen har en moderne og tidssvarende udformning, der tilgodeser og understøtter skolens pædagogik. Der er opsat interaktive tavler i stort set alle lokaler og bestilt bærbare til gennemsnitlig hver anden elev. Indskolingen råder over ipads til en hel årgang af gangen.

Bygningerne er opdelt i huse, som i store træk er indrettet således, at elever inden for det enkelte team hører til samme hus. Desuden er SFOén en integreret del af husene i indskolingen og klub i mellemtrinnet.

Vores motivation for at jævnaldrende elever hører til i samme team er bl.a. at støtte op om samarbejdsmulighederne i forhold til holddannelser på tværs af klasserne og at fremme tryghed og det sociale samvær mellem disse elever.

Skolen har 4 specialklasser placeret tæt på almenundervisningen, idet vi har gode erfaringer med at integrere specialklasseelever i almenundervisningen.

Vi har desuden et naturværksted, Lundagergård, samt et historisk værksted tilknyttet skolen.

 **Forældresamarbejde**

Udgangspunktet for arbejdet på skjoldhøjskolen er at ”den gode skole skaber vi sammen”.

Skjoldhøjskolen har et veludviklet og velfungerende forældresamarbejde, såvel med den enkelte forælder, i klasse- og klasserådssammenhænge, i SFO, i skolebestyrelsen og SFO’s forældreråd; et samarbejde som vi alle løbende søger at vedligeholde og videreudvikle.

Forældregruppen er meget central idet forældrenes holdninger i forhold til omtale af andre børn og til at hjælpe med initiativer, der understøtter den sociale udvikling hos det enkelte barn og i børnegruppen, er afgørende for en positiv udvikling.

**Mangfoldighed og fællesskab**

 Skjoldhøjskolen arbejder ud fra de mål og værdier, der er vedtaget for skolerne i Aarhus Kommune.

Skjoldhøjskolen skaber gennem et trygt, mangfoldigt og ambitiøst fællesskab grundlaget for en skole med vægt på faglig læring og personlig udvikling af det enkelte barn.

Skjoldhøjskolen skaber engagerende, udfordrende og udviklende læringsmiljøer i et troværdigt, nysgerrigt og respektfuldt samarbejde.

Skjoldhøjskolen lægger derfor vægt på:

* En tydelig struktur på skolens hverdag, der giver mulighed for læring og leg
* Et tæt og professionelt samarbejde omkring det enkelte barns trivsel og udvikling i fællesskabet
* En åben kommunikation, hvor anerkendelse og fælles ansvar er grundstenen i samarbejdet

**Værdigrundlag og mål for Skjoldhøjskolen**

Den gode skole skaber vi sammen gennem trygt, mangfoldigt, ambitiøst fællesskab til gavn for vores børn.

I det arbejde lægger vi vægt på:

* **Faglig læring der sikrer, at alle bliver så dygtige de kan.**

Derfor arbejder vi:

* + Engageret
	+ Motiverende
	+ Udfordrende
	+ Udviklende
* **Personlig dannelse.**

Derfor arbejder vi med:

* + Livsduelighed
	+ Nysgerrighed
	+ Vedholdenhed
* **Social dannelse.**

Derfor arbejder vi med:

* + Fællesskabet
	+ Troværdighed
	+ Gensidig respekt
* **Forældresamarbejde baseret på**
	+ Involvering
	+ Kommunikation
	+ Vores børn

Overordnet set er skolen et sted, hvor man øver sig og udvikler sig både fagligt og dannelsesmæssigt.

Det betyder, at man har lov til at lave fejl, og at man som udgangspunkt gennem dialog bliver vejledt om, hvordan fejlen kan rettes, og hvordan det kan undgås at fejlen gentages.

**Mål**

På baggrund af ovenstående værdigrundlag er det Skjoldhøjskolens mål:

* + At der løbende sker en progression i elevens læring og dannelse
	+ At eleverne ser meningen i læringen og dannelsen og synes, at det er sejt at være dygtig.

Det opnås gennem følgende delmål:

* + At elever og medarbejdere trives på skolen, og det kan dokumenteres.
	+ At lærer og pædagoger samarbejder om at skabe en alsidig, varieret skoledag med fokus på dannelse og læring.
	+ At skole/hjemsamarbejdet involverer forældrene og forældrenes resurser inddrages i børnenes læring og dannelse

Det er vores mål, at Skjoldhøjskolen er så attraktiv for forældre og børn, at mindst 65 % af distriktets elever starter i indskolingen.

**Mål for undervisningsdelen**

* At der er progression i elevernes faglige, sociale og personlige udvikling
* At der arbejdes med tydelige læringsmål for alle elever, og der arbejdes med klare læringsstrategier, som lærere og pædagoger ved virker.
* At alle elever har mulighed for at starte på en ungdomsuddannelse, derfor er målet for gennemsnitskarakteren i alle afgangsprøverne ligger på 6,5 eller derover, og at alle elever har mindst 2 i dansk og matematik.
* At eleverne i skolens specialklasser udfordres ud fra ovenstående ud fra de særlige behov de har, i et tæt samarbejde med undervisningen og aktiviteterne for eleverne i almenområdet.
* At nationale test og andre test bruges til udvikling af undervisningen og læringen for eleverne

**Mål for elev og børnetrivsel**

Målet er, at der ikke forekommer mobning på Skjoldhøjskolen

* Der arbejdes forebyggende for at undgå mobning.
* Hvis der er mistanke om eller der foregår mobning gribes der ind og skolens *antimobbestrategi* bringes i anvendelse.
* Det løbende arbejde med elevernes trivsel foregår med udgangspunkt i klasserne og SFO-afdelingerne og i dagligdagen.
* Der følges op på den årlige obligatoriske trivselsundersøgelse, ved at klassens og SFO-afdelingerne lærere og pædagoger revurderer deres handleplan for eleverne/børnene.

# 2 Praktikkens organisering

Skolens viceskoleleder har ansvaret for praktikken på skolen og det er praktikkoordinatoren Nikolai Schmelling Ravn-Pedersen, der har den koordinerende rolle i forhold til at finde praktiklærere. Ud fra faglig kompetence og linjefag udvælges praktiklærere, som har ansvar for, at de studerende får den passende vejledning og feedback, inden, under og efter praktikforløbet på Skjoldhøjskolen. Udgangspunktet er, at de studerende tilknyttes 1-3 praktiklærere og får mulighed for at deltage i deres linjefag. Desuden vil vi tage hensyn til aldersspecialiseringen.

I forhold til teamsamarbejde, indgår de studerende på lige fod med lærerne i samarbejdet i den afdeling, hvor de har flest praktiktimer.

Der vil inden praktikkens start være en besøgsdag, hvor de studerende besøger skolen og får skema, møder praktiklærere og klasser og får en rundvisning på skolen. Herudover skal der underskrives en børneattest.
Den første del af praktikken planlægges så de studerende har mulighed for at lære klasserne at kende og få et indblik i, hvad det vil sige at være lærer. Så hurtigt som muligt skal de studerende selv varetage undervisningen eller del af denne. De vejledes og samarbejder med praktiklæreren om denne opgave.

**Tilrettelæggelse af antal undervisnings lektioner og vejledning for de studerende:**

Forud for praktikperioden modtager den studerende en arbejdsplan (Et praktikskema, der omfatter alle dele af praktikstudiet) hvor den studerendes ugentlige 37 timers praktikstudie er fastlagt.

For indeværende år vil hver praktikgruppe – lidt afhængig af praktikgruppens størrelse – få ca. 10-15 ugentlige lektioner pr. hold, observationstimer, samt min. 4 vejledningstimer pr. studerende i hele perioden. Praktikvejlederen og de studerende deltager derudover i fællesvejledning med pt-vejleder.

Det kan som nævnt variere fra periode til periode hen over året bl.a. afhængig af de studerendes valg af linjefag.

De studerende deltager sammen med den praktikansvarlige til ”mødested” sammen med de 3 øvrige skoler tilknyttet samme pt-vejledere..

**Skole/hjem samarbejde:**
Der kan laves aftaler om at de studerende deltager i skole/hjem-samtaler, forældremøder, sociale arrangementer og lignende uden for selve praktikforløbet som en del af andre læreropgaver.

**Det konkrete arbejde med kompetencemålene, samt andre læreropgaver og muligheder:**
Vi forventer, at de studerende deltager i relevante arrangementer, der finder sted på skolen i den periode, de er i praktik på skolen. Det kunne fx være: understøttende undervisning, kvalitets-pausetid med eleverne, elevsamtaler, teamsamarbejde, storteammøder, pædagogiske møder, samtaler, forældremøder, motionsdage, alternative dage, sociale arrangementer.

Derudover er det altid muligt på Skjoldhøjskolen at aftale observationer i forskellige klasser, blive introduceret til de forskellige funktioner på skolen og i det hele taget være nysgerrig på, hvordan vi organiserer vores skole.

På Skjoldhøjskolen forventer vi at det pædagogiske personale kan håndtere god klasseledelse, opstille tydelige læringsmål for eleverne, arbejde med forforståelse og evaluering – ”mit virke.” Dette vil derfor afspejle sig i lærernes undervisning og blive et omdrejningspunkt for de studerende i praktikken, samtidig med at der er fokus på relations arbejdet. Det pædagogiske personale har læst og arbejdet med Lene Heckmanns bog ”Den gode time” og ”Den gode vuderingspraksis”. Dette skoleår fortsætter vi med at læse ”de gode læringsmål” og arbejder med tydelige læringsmål for den enkelte elev. Vi opfordrer vores studerende til at have læst bøgerne inden praktikken, idet de danner et godt udgangspunkt for arbejdet med kompetencemålene indenfor praktikken.

Vi forventer, at de studerende betragter Skjoldhøjskolen som deres arbejdsplads med en arbejdstid svarende til en gennemsnitlig fuldtidsansættelse i øjeblikket ca. 26 fag-undervisning og 2 understøttende undervisning, samt andre opgaver. Tilstedeværelsestiden på skolen er 30 timer ugentligt, med møder tirsdage mellem 15 og 17.

De studerende er ligeværdige medarbejdere. Det betyder at vi forventer, at de deltager professionelt i løsningen af skolens samlede opgaver, at de aktivt indgår i arbejdet, og at de overholder tavshedspligten. Ved sygemelding ringes til viceskolelederen – ligeledes raskmeldes der også ved at henvende sig til viceskolelederen.

**Særligt om 2. årgang –** se bilag om kompetencemål for 2. årgang

Skjoldhøjskolen stiller sig desuden til rådighed i forbindelse med projekter inden for det udvidede praksissamarbejde og vil positivt tage stilling til de konkrete projekter, der måtte komme.

**Vejledning**
Vejledningen har en stor betydning for læreprocessen i praktikken. Praktiklærer og de studerende opsætter rammer for vejledningen, og der udarbejdes dagsordener til møderne. Vejledningsmøderne planlægges og må ikke forveksles med ”frikvarterssnak”.

Som en del af vejledningen udfyldes en port folio, et vejledningspapir, hvor den studerende formulerer hvorledes vejledningen er foregået inden for hvert kompetenceområde, og hvilke konkrete tiltag, overvejelser og refleksioner vejledningen har givet anledning til. Følgende materialer skal indgå:

*- Noter, ideer og overvejelser*

*- Ufærdige og færdige udkast til iagttagelsesarbejde, spørgeskemaer, interviews etc.*

*- Dagsordner og referater fra mødevirksomhed*

*- Logbogsnotater, refleksionspapir*

*- Materialer fra skolen, årsplaner, elevarbejde etc*.

Der vil være vejledninger i løbet af praktikken imellem de studerende og praktiklærene. Der vil også under praktikforløbet være en vejledningssamtale, hvor praktiklærer, praktikgruppe og en underviser fra LIA deltager. Denne vejledning skal rammesætte et praktisk og teoretisk perspektiv, der kan danne grundlag for praktikprøven.

**Følgegruppemøde:**
Efter praktikperioden og prøvens afslutning afholdes følgegruppemøde. På mødet deltager samarbejdsgruppen, ledelsesrepræsentant/praktikansvarlig fra skolerne og repræsentanter fra praktikkontoret. Det er praktikkontoret, der indkalder til dette møde. Mødet har til mål at evaluere praktikforløbet i det pågældende studieår og på det pågældende kompetenceniveau.

**De studerende får adgang til vores Skoleintra**, og vi forventer,

* At de tager dette i brug i samarbejde med deres praktiklærere både internt og i forhold til elev- og forældreintra.
* At de er undersøgende overfor, hvordan de kan udvikle egne IT-kompetencer til gavn for undervisningens kvalitet

# 3 Kvalitetssikring og udvikling af praktikken

#### Evaluering og eksamen

Under praktikforløbet vil den praktikansvarlige løbende holde sig orienteret om hvordan den studerende klarer sig i praktikken, samt følge op på om der er forhold der skal ændres i organisationen eller rettes mod læreruddannelsen. Vi vil derfor altid opfordre til, at de studerende har leveret deres undren eller bekymring til enten skoleleder eller den praktikansvarlige under praktikopholdet, så vi sammen kan handle herpå. Samme forventning skal de studerende have til praktiklærere.

Hvis det tidsmæssigt er muligt, samler enten den praktikansvarlige og/eller skolelederen jer alle til en kort afsluttende drøftelse, inden I vender retur til læreruddannelsen.

**Bedømmelse i praktik**

Efter hvert praktikmodul skal den studerendes præstationer vurderes med udgangspunkt i:

* Dels en modulevaluering på praktikskolen, med udgangspunkt i kategorierne: bestået, ikke bestået. Denne bedømmelse vurderes af praktiklæreren og afgøres af den praktikansvarlige.
* Og dels en praktikprøve bedømt efter 7-trinsskalaen, med praktiklæreren som eksaminator.

**Prøverne i praktik** vil blive varetaget i et samarbejde mellem skolens praktikansvarlig og udvalgte praktiklærere, som vil have deltaget på kursus vedr. afvikling af prøven i praktik. Det er praktiklæreren, der eksaminerer prøverne sammen med underviseren fra LIA. Prøverne afholdes på skolen.

\_\_\_\_\_\_\_\_\_\_\_\_\_\_\_\_\_\_

**Kompetence-, videns- og færdighedsmål for 2. praktikniveau**

|  |
| --- |
| **Kort bestemmelse af faget** |
| Praktik omhandler den (1) praktisk/pædagogiske dimension, der retter sig mod lærerens arbejde med elever og (2) den analytiske dimension, der retter sig mod at kunne undersøge egen og andres praksis. Praktik sammenbinder læreruddannelsens fag og den studerendes arbejde på praktikskolen. |

**Kompetenceområde 1: Didaktik**

**Kompetenceområde 2: Klasseledelse**

**Kompetenceområde 3: Relationsarbejde**

|  |  |  |
| --- | --- | --- |
| Kompetenceområder | Kompetencemål | 2. praktikniveauVidensmål: Færdighedsmål:Den studerende Den studerendehar viden om kan |
| ***Didaktik***Didaktik omhandler målsætning, planlægning, gennemførelse, evaluering og udvikling af undervisning. | Den studerende kan i samarbejde med kolleger begrundet målsætte, plan­lægge, gennemføre, evaluere og udvikle undervisning. | undervisningsmetoder, principper for undervisningsdiffe­rentie­ring, læ­remidler og it, | **Praktiklærer:** med udgangspunkt i egen lærepraksis støttes studerende i udformning af undervisningsplaner med begrundet anvendelse af forskellige metoder, undervisningsdifferentiering samt læremidler og IT. Det betyder at læreren kan modellere/ vise konkrete skriftlige års-, forløbs- og lektionsplaner med målsætning og evalueringsovervejelser under anvendelse af varierede metoder og læremidler.**Krav til studerende:** der skal lave en skriftlig plan for et undervisningsforløb med varieret anvendelse af metoder og læremidler. Der tages udgangspunkt i en planlægningsmodel.**Hvordan skal der arbejdes med kompetencemålene?** planlægge, gen­nemføre og evaluere et under­visningsfor­løb med anvendelse af en variation af metoder, undervisningsdifferentie­ring samt læremidler og it i samarbejde med medstuderende, |
| formative og summative evalue­ringsmetoder samt test, | **Praktiklærer:** viser eksempler på evaluering af et undervisningsforløb og hjælper i indkredsningen af tegn på elevernes læring. **Krav til studerende:** skal evaluere undervisningsforløb og kunne redegøre for tegn på elevernes udbytte af undervisningen i relation til formulerede mål.evaluere under­visningsforløb og elevers læringsudbytte,**Praktiklærer:** praktiklæreren skal gennem systematisk observation af de studerendes undervisning udpege centrale problemstillinger som udgangspunkt for og justering af undervisningen med henblik på vejledning.**Krav til studerende:** Skal lave systematiske iagttagelser af egen praksis og den enkelte elevs læring med henblik på justering og udvikling af undervisning. Ved planlægning af undervisning udfyldes dynamisk målsætningsskema med delmål.  |
| observations-, dataindsamlings- og dokumentations­metoder.  | observere egen praksis og den enkelte elevs læring med henblik på udvikling af undervisningen. |
| ***Klasseledelse***Klasseledelse omhandler organisering og udvikling af elevernes faglige og soci­ale læringsmiljø. | Den studerende kan lede undervisning samt etab­lere og udvikle klare og positive rammer for elevernes læring, og klassens sociale fællesskab. | klasseledelse, læ­ringsmiljø og klassens sociale relationer og | udvikle tydelige rammer for læring og for klassens soci­ale liv i samarbejde med eleverne og **Praktiklærer:** med udgangspunkt i egen lærerpraksis eksemplificerer praktiklæreren, hvordan man som lærer kommunikerer dialogisk i undervisningen med henblik på elevernes aktive deltagelse.Praktiklæreren støtter desuden den studerende i at forbedre sine kommunikative kompetencer.**Krav til studerende:** Skal kommunikere dialogisk med kolleger, medstuderende og elever med henblik på elevernes aktive deltagelse. |
| ***Relationsarbejde***Relationsarbejde omhandler kon­takt og relationer til elever, kolleger, forældre og skolens ressourcepersoner. | Den studerende kan i samarbejde med kolleger, ressourcepersoner og forældre begrundet målsætte, planlægge, gennemføre, evaluere og udvikle undervisning. | kommunikation, involve­rende læringsmiljøer, motivation og trivsel,  | samarbejde dialogisk med elever og kolleger om justering af undervisningen og elevernes aktive deltagelse, |
| Kommunikation, | **Praktiklærer:** giver den studerende mulighed for at deltage i en kontakt til forældrene - primært i relation til den undervisning, de studerende har planlagt og vil gennemføre.**Krav til studerende:** at studerende informerer forældrene i relation til den undervisning, den studerende har planlagt og vil gennemføre.kommunikere skriftligt og mundtligt med forældre om formål og indhold i planlagte undervisningsfor­løb, |

**Praktiklærer:** skal med udgangspunkt i egen lærerpraksis demonstrere, hvordan undervisningen organiseres og rammesættes i en klasse. Studerende støttes i bestræbelserne på at tilrettelægge en undervisning som sikrer elevernes læringsudbytte og arbejdsro.

**Krav til studerende:** Skal lave lektionsplaner for hver time med henblik på tydelig mål- og rammesætning. Lave tydelig dagsorden og gennemføre timen med en god afrunding.